CELEX: 32013R0705
Language: ro
Date: 2013-07-23 00:00:00
Title: Regulamentul de punere în aplicare (UE) nr. 705/2013 al Comisiei din 23 iulie 2013 privind clasificarea anumitor mărfuri în Nomenclatura combinată

25.7.2013   
            
            
               RO
            
            
               Jurnalul Oficial al Uniunii Europene
            
            
               L 200/4
            
         REGULAMENTUL DE PUNERE ÎN APLICARE (UE) NR. 705/2013 AL COMISIEI
   din 23 iulie 2013
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codul NC indicat în coloana 2, pe baza motivelor care figurează în coloana 3 a aceluiași tabel.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a aceluiași tabel.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 iulie 2013.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Un aparat portabil (denumit „dispozitiv pentru pasagerii liniilor aeriene”), compus dintr-o unitate de comandă care include un microfon și un difuzor, diverse butoane pe partea din față și pe cea din spate, un afișaj, un cititor de cartele magnetice și o mufă de conectare, pentru o tensiune de maximum 1 000 V, cu dimensiuni de aproximativ 16 × 4 × 2,5 cm.
                  Dispozitivul este destinat să fie instalat pe scaunele pasagerilor din aeronave pentru îndeplinirea următoarelor funcții:
                  
                              —
                           
                           
                              întrerupător și dispozitiv de comandă pentru diverse dispozitive externe, de exemplu, echipamente audio/video, console de jocuri sau alte servicii la bord,
                           
                        
                              —
                           
                           
                              efectuarea de apeluri telefonice prin intermediul rețelei publice de comunicare la bord, prin conversia impulsurilor de audiofrecvență în unde sonore și viceversa,
                           
                        
                              —
                           
                           
                              citirea datelor de pe cartele magnetice.
                           
                        Dispozitivul nu se poate conecta direct la o rețea de comunicații.
               
               
                  8537 10 99
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 3 la secțiunea XVI și a textului codurilor NC 8537, 8537 10 și 8537 10 99.
                  Dispozitivul nu se poate conecta direct la o rețea de comunicații. În consecință, clasificarea la poziția 8517 ca aparat telefonic sau alt aparat pentru transmisia sau recepția vocii, a imaginii sau a altor date este exclusă.
                  Dispozitivul este un echipament compus din mașini clasificate la diferite poziții de la Secțiunea XVI. În conformitate cu nota 3 de la Secțiunea XVI și având în vedere caracteristicile sale obiective, componenta care asigură funcția de comandă electrică este considerată ca asigurând funcția principală a echipamentului, deoarece ea este în principal utilizată pentru selectarea și comanda a diferite dispozitive externe. Prin urmare, clasificarea la poziția 8471 ca cititor de cartele sau la poziția 8518 ca microfon și difuzor este exclusă.
                  Articolul trebuie așadar clasificat la codul NC 8537 10 99 ca alte tablouri, panouri, console, pupitre, dulapuri și alte suporturi pentru comandă electrică pentru o tensiune de maximum 1 000 V.